Anne Soojus

AS Anne Soojus on kontserni Fortum Tartu kuuluv äriühing, mille põhitegevuseks on soojus- ja elektrienergia tootmine. Samuti toodetakse jahutusenergiat Tartu kesklinna ja Lõunakeskuse kaugjahutusvõrgu tarbeks.

Aktsiaseltsi alla kuuluvad 2009. aastal valminud Tartu Elektrijaam, kõik kontserni Fortum Tartu katlamajad (Anne, Ropka, Aardla, Tulbi, Tuglase, Tarkoni ning mõned väikekatlamajad) ja külmajaamad (Tartu Kesklinna Külmajaam ja Aardla Külmajaam). Installeeritud soojuse tootmisvõimsus küünib 303 MW-ni.

Soojus- ja jahutusenergia müüakse sama kontserni võrguettevõttele AS Tartu Keskkatlamaja.

Tootmisüksused
AS Anne Soojus tootmisüksusedNimiAsukohtValmisVõimsusKüte Tartu Elektrijaam Lohkva küla 2009 25 MW (elekter), 50 MW (soojus), kuni 15 MW läbi suitsugaaside pesuri freesturvas, hakkpuit, puidujäätmed Anne katlamaja Lohkva küla 1983 ja 1995 2×18 MW keevkihtkatlad, kuni 5 MW läbi suitsugaaside pesuri, 30 MW reservkatel ja 30 MW kriisireservkatel hakkpuit, saepuru, puidujäätmed, freesturvas, maagaas Ropka katlamaja Ringtee 8, Tartu 2014 2×37 MW katlad maagaas, võimalus kasutada vedelkütuseid Aardla katlamaja Aardla 113, Tartu 2009  7 MW hakkpuit Tuglase katlamaja Vaksali 51, Tartu 1977, 1999, 2007 7,0 MW + 7,0 MW + 3x1,3 MW maagaas, kütteõli Tulbi katlamaja Tulbi 12, Tartu 2016/2017 rekonstrueeritud 2×15 MW maagaas Tarkoni katlamaja Puiestee 2e, Tartu 1988 2×3,5 MW maagaas Väikekatlamajad Lai 32   maagaas Kesklinna külmajaam Turu 16a, Tartu 2016 2,3 MW + 4,7 MW + 1,4 MW/1,8 MW + 1,8 MW  Aardla külmajaam Aardla 113, Tartu 2017 1,6 MW + 3,2 MW + 0,6 MW/0,8 MW + 5,5 MW 

Ajalugu
1982. aastal ehitas Luunja sovhoos kasvuhoonete kütmise tarbeks katlamaja, mille juurde rajas Tartu linn 1986–1990 katlamaja laienduse, mis jäi aga pooleli. 1991–1992 seisis katlamaja suurema osa ajast, kuna elamuehitus oli lakanud, saabunud oli energiakriis ning kasvuhooneid ei köetud.

11. novembril 1993 moodustati AS Anne Soojus, mille omanikud olid Tartu linn (50%), AS Tartu Jõujaam (20%) ja Luunja vallavalitsus (30%). Enne seda olid Tartus viibinud IBRD esindajad, kellele tutvustati plaani üle minna kohalike kütustega kütmisele. 1994. aastal alustati Tartu soojusmajanduse rekonstrueerimist ning võeti selle tarbeks IBRD-st laenu. 1995. aasta suvel anti töösse esimesed katlad ning täisvõimsus saavutati 1996. aastal.

2000. aastal erastati AS Anne Soojus ja AS Tartu Keskkatlamaja. Ettevõtete omanikuks sai AS Kotka Energy Holding läbi vastloodud valdusettevõtte AS Tartu Energia, praeguse nimega AS Fortum Tartu.

pisi|Tartu Elektrijaam avati 2009. aastal
1. detsembril 2001 sõlmisid AS Anne Soojus ja AS Tartu Keskkatlamaja pikaajalise rendilepingu kõigi AS Tartu Keskkatlamajale kuulunud katlamajade valdamiseks ja opereerimiseks.

2009. aastal avati Lohkval 1,2 miljardit krooni (76,7 miljonit eurot) maksma läinud elektri ja soojuse koostootmisjaam.Martin Pau: "Fortum Tartu avas pidulikult soojuselektrijaama" Tartu Postimees, 29. mai 2009

2013. aastal osteti AS-lt Eraküte Tartu Tammelinna piirkonna kaugküttevõrk koos katlamajaga. Tehingu väärtuseks oli 7 miljonit eurot."Fortum Tartu ostab Erakütte Tartu osakonna" Äripäev, 26. juuni 2013

2014. aastal valmis Ropkas uus tipukatlamaja ning alustati kaugjahutusprojekti arendamist. Seoses uue täisautomaatse 8,2 miljonit eurot maksnud Ropka gaasikatlamaja avamisega suleti ka Tartu keskkatlamaja.

Ettevõte avas 2016. aasta mais Baltimaade esimese külmajaama. 13 MW võimsusega Tartu Kesklinna Külmajaama ja 1,6-kilomeetrise jahutusvõrgu rajamine maksis kokku 5,7 miljonit eurot. 22. juunil 2017 avati ka Aardla külmajaam, mille võimsus on 5,4 MW ja kogumaksumus 3,5 miljonit eurot."Fotod: Tartus avati teinegi külmajaam" Tartu Postimees, 22. juuni 2017

Viited

Välislingid
 Ettevõttest Fortum Tartu kodulehel

Kategooria:Fortum Tartu